กระทรวงคมนาคม ดำเนินการฝึกซ้อมเสมือนจริงตามคู่มือแผนบริหารความเสี่ยงและแผนเผชิญเหตุของระบบขนส่งสาธารณะทางรางในกรุงเทพมหานครและปริมณฑล
กระทรวงคมนาคม ดำเนินการฝึกซ้อมเสมือนจริงตามคู่มือแผนบริหารความเสี่ยงและแผนเผชิญเหตุของระบบขนส่งสาธารณะทางรางในกรุงเทพมหานครและปริมณฑล บันทึกความร่วมมือเพื่อเผชิญเหตุมุก 4 เดือน เพื่อสร้างความมั่นใจผู้ใช้บริการนายอาคม เติมพิทยาไพสิฐ รัฐมนตรีว่าการกระทรวงคมนาคม นำผู้บริหารหน่วยงานในสังกัดกระทรวงคมนาคมร่วมฝึกซ้อมเสมือนจริงตามคู่มือแผนบริหารความเสี่ยงและแผนเผชิญเหตุของระบบขนส่งสาธารณะทางรางในกรุงเทพมหานครและปริมณฑล เมื่อ เวลา 00.10 - 02.00 น. ของวันนี้(23 ก.พ) วันที่ 23 กุมภาพันธ์ 2562 ที่ สถานีรถไฟฟ้าแยกนนทบุรี 1 จังหวัดนนทบุรี ด้วยการจำลองสถานการณ์รถไฟฟ้าสายฉลองรัฐธรรมติดค้างระหว่างสถานีสะพานพระนั่งเกล้า - สถานีไทรม้า เนื่องจากเกิด Emergency Brake ไม่ทราบสาเหตุ ในการฝึกซ้อมฯ มีการประชาสัมพันธ์ให้ผู้โดยสารรับทราบอย่างต่อเนื่อง การประสานงานกับหน่วยงานที่เกี่ยวข้อง การอพยพผู้โดยสารระหว่างรถไฟฟ้าสู่รถไฟฟ้าอีกขบวน และการตรวจสอบเพื่อหาสาเหตุรถไฟฟ้าขัดข้อง บริษัท ทางด่วนและรถไฟฟ้ากรุงเทพ จำกัด (มหาชน) และหน่วยงานที่เกี่ยวข้อง ได้ร่วมกันในการประสานงานและแก้ไขเหตุการณ์อย่างรวดเร็วและมีประสิทธิภาพทั้งนี้รัฐมนตรีว่าการกระทรวงคมนาคม เปิดเผยว่า รัฐบาลและกระทรวงคมนาคมให้ความสำคัญกับการให้บริการเดินรถไฟฟ้ารองรับการเดินทางของประชาชนและนักท่องเที่ยว หากรถไฟฟ้าเกิดเหตุขัดข้อง ผู้ให้บริการเดินรถต้องมีความพร้อมในการแก้ไขสถานการณ์ให้ได้โดยเร็ว หน่วยสื่อสารและหน่วยบริการจะต้องรับทราบขั้นตอนการประสานงานเพื่อนำไปสู่ขั้นตอนการปฏิบัติงานได้อย่างแท้จริงและรวดเร็ว การฝึกซ้อมฯ ครั้งนี้เป็นครั้งที่ 7 บริษัท ทางด่วนและรถไฟฟ้ากรุงเทพ จำกัด (มหาชน) เป็นเจ้าภาพจัดการฝึกซ้อม สำหรับการฝึกซ้อมในครั้งนี้เป็นไปตาม บันทึกความร่วมมือเพื่อเผชิญเหตุตามแผนบริหารความเสี่ยงและเผชิญเหตุของระบบการขนส่งสาธารณะทางรางในกรุงเทพมหานครและปริมณฑล ซึ่งกระทรวงคมนาคม และหน่วยงานในสังกัด รวมทั้งหน่วยงานที่เกี่ยวข้อง จำนวน 13 หน่วยงาน ได้ลงนามร่วมกันเมื่อวันที่ 29 มิถุนายน 2559 เพื่อร่วมกันแก้ไขปัญหากรณีเกิดเหตุขัดข้องทางเทคนิคของระบบขนส่งสาธารณะทางรางในกรุงเทพมหานครและปริมณฑล ตามขั้นตอนและวิธีการที่ได้กำหนดไว้ในคู่มือแผนบริหารความเสี่ยงและเผชิญเหตุของระบบการขนส่งสาธารณะทางรางในกรุงเทพมหานครและปริมณฑล เพื่อให้ผู้ให้บริการรถไฟฟ้าสามารถแก้ไขและบรรเทาเหตุการณ์จนสามารถกลับมาให้บริการประชาชนได้อย่างรวดเร็วและมีประสิทธิภาพ จากบันทึกความร่วมมือดังกล่าว ได้กำหนดให้ผู้ให้บริการรถไฟฟ้า ได้แก่ บริษัท ทางด่วนและรถไฟฟ้ากรุงเทพ จำกัด (มหาชน) บริษัท ระบบขนส่งมวลชนกรุงเทพ จำกัด (มหาชน) และบริษัท รถไฟฟ้า ร.ฟ.ท. จำกัด หมุนเวียนกันเป็นเจ้าภาพจัดการฝึกซ้อมแผนเผชิญเหตุฉุกเฉิน เป็นประจำทุก 4 เดือน